THAI มั่นใจรายได้ปีนี้เข้าเป้า 1.9 แสนลบ. ยันใช้สิทธิ์เพิ่มทุน NOK ตามสัดส่วน
THAI มั่นใจรายได้ปีนี้เข้าเป้า 1.9 แสนลบ. คาดไตรมาส 3/60 อัตราส่วนบรรทุกผู้โดยสารโต 80% ตามเป้า พร้อมยันใช้สิทธิ์เพิ่มทุน NOK ตามสัดส่วนหุ้นที่ถืออยู่
20 ก.ย. 2560

บริษัท การบินไทย จำกัด (มหาชน) หรือ THAI เปิดเผยว่า บริษัทฯมั่นใจปีนี้รายได้จะเป็นไปตามเป้าหมาย 1.9 แสนล้านบาท เพิ่มขึ้น 5-10% จากปีก่อน พร้อมคาดว่าไตรมาส 3/60 อัตราส่วนบรรทุกผู้โดยสาร (Cabin Factor) จะทำได้ในระดับ 80% ตามเป้าหมาย หลังจากในช่วงเดือน ก.ค.-ส.ค.60 ไต่ขึ้นมาที่ระดับ 81%
ขณะที่ การเข้าซื้อหุ้นเพิ่มทุนรอบใหม่ของ บริษัท สายการบินนกแอร์ จำกัด (มหาชน) หรือ NOK นั้น THAI จะเข้าซื้อหุ้นเพิ่มทุนตามสัดส่วนหุ้นที่ถืออยู่ เนื่องจากเห็นว่าแผนพลิกฟื้นกิจการของ NOK มีความชัดเจนขึ้น และเชื่อว่าจะสามารถทำกำไรได้ในปี 61